Iida ronis Tammeka saunas välistrepist üles ja seadis end istuma 30cm  karniisile otse trepiaugu kõrval. All oli kaks meetrit vaba kukkumist. Sööstsin teda sealt päästma, aga ei jõudnud, sest laps kõndis enne ise tagasi.    Pildil on palju ohutum olukord - Iida piilub Laitse lossi rõdu piirete vahelt välja. Aga ka seal oli kukkumisvõimalus olemas.    Eks tuleb edaspidi silm veel rohkem peal hoida. Aga kui kaua? Millalgi hakkab laps ikka omapäi maailmas ringi käima... ja põhimõtteliselt pole ju vahet, kas ta on 4 või 14 või 24... kukkuda võib ikka...  kaljuronimistrenni me teda ei pane, eks? ja palli mängida ei lase ja jalgratast ei osta ja teise linna ülikooli ei lase ja mehele minna ei luba? Oeh....    Aga Tammeka juures käisin turvahälli laenamas. Mitte et mulle tema pool niisama istuda ja saunatada ei meeldiks. Lisaks oli tal eile sünnipäev, hurraa :)